НА САВИНДАН

Невенка Пјевач

НА САВИНДАН

УЧЕНИК

Јутрос ме је пробудила,

велећ моја мајка драга:

“Устај кћери моја, освиће нам

српског рода Свети Сава!”

МАТИ:

Пробуди се, чедо мило,

Сунце се већ промолило

Изнад снежног нашег крова,

Устао је и брат Јова ...

1. УЧЕНИК

Док падају пахуљице

И птичице испод стреје

Траже зрно пшеничице,

Огњиште нам кућу греје

 2.УЧЕНИК

Хвала мајко, хвала брате,

Што ме нежно подсећате

Да је време устајању

Новом дану, радовању!

 3. УЧЕНИК

Устала сам, обукла се,

пошла радо, ево, амо

да заједно мили гости,

Светог Саву прославимо.

МАТИ:

Данас звоне света звона.

Ратар, лекар, рудар, преља,

А посебно ученици,

Славе свога светитеља.

Растко беше њему име

Док је мален ко ви био.

А онда је светим посто

Јер је Богу омилио.

Послушајмо и ми речи

Што кроз вечност Сава збори ...

Волимо се и пазимо,

Нек тај жар у срцу гори.

 4. УЧЕНИК

Освануло светло јутро

Да најави празник свима

Звоне звона у свим нашим

Градовима и селима.

У Цркву су ђаци дошли,

У свечаним оделима

Сви су срећни и весели,

Радост им је на лицима.

Приредбу су припремили

Да прославе школску славу,

Првог Архиепископа

Светитеља Српског Саву.

УЧИТЕЉИЦА:

Помаже Бог, дечице мила

СВИ:

БОГ ПОМОГАО.

УЧИТЕЉИЦА:

Ево је Божја срећа окупила све нас

На овај Богу угодни час

Да се Богу усрдно помолимо

И о највећем нашем Светом прозборимо.

Дед да видим како сте се потрудили

И о светом Сави шта сте научили?

Ко је свети Сава био

И чиме је заслужио

Да га деца тако воле

И да му се увек моле?

 5. УЧЕНИК

Краљевић је српски био,

Ал му круна не би мила

У животу монашкоме

Душа му се посветила.

 6. УЧЕНИК

Оставио бабов замак

И варљиве дворске сјаје,

Отишао с духовници

У незнане туђе краје.

 7. УЧЕНИК

На атонској испосници,

У иночкој црној ризи

Проводио дане дуге

У молитви и подвизи.

8. УЧЕНИК

Одреко се света, блага

Сиромахе дух му тражи,

Пролазио свуда он је,

Да их теши, да их блажи.

 9. УЧЕНИК:

Он је био миротворац,

Српске цркве први творац,

Служио је верно Богу

И ширио свуда слогу.

10. УЧЕНИК

Волео је Српство своје

Па му школе многе дао

Да га спасе од незнања

Просветом га опасао

11. УЧЕНИК

Срце ти је за род било,

Чистоћом си вере сјао,

Милом роду и Господу

На службу си себе дао,

Међу браћом утулио

Жесток пламен борбе личне,

Поставио главе цркви

И темеље непомичне.

Отрок, себар и властелин

Пред тобом су били равни,

Сви чланови једног тела

Неразумни, пуноправни.

12. УЧЕНИК

Око себе скупљао си

Децу малу, српску наду,

Учио их речи Божјој,

Ситној књизи, светом раду;

Сејао си те њивице

Једрим зрном Божјих слова,

А жетву си ишчекиво

Од Божјега благослова.

О, научи и нас слабе

Узор Србе, свече врли!

Васпитати и учити,

Вршит посо неумрли;

Одрицат се таштих части,

Крст терета сносит вољно,

А у грудма вазда носит,

Срце чисто, задовољно ...

УЧИТЕЉИЦА:

Све вас гледам децо мила

Па ми се мисо једна свила

Светог Саву што волите

И с њиме се Богу молите.

13. УЧЕНИК

Мене нешто друго мучи

А ти нас сад све поучи.

Да л су Срби, православци,

Још и данас светосавци?

14. УЧЕНИК

Кад год Срби забораве

Дух љубави светог Саве,

Кад његово само име

Узму да се ките њиме,

Никад добро није било,

Увек им се то светило.

15. УЧЕНИК

Зашто Срби, светосавци,

Хришћани и православци,

Сви потомци светог Саве

Једни друге мржњом даве?

УЧИТЕЉИЦА:

Ти, нажалост, имаш право..

Баш зато нам свети Саво

И благослов Бога с неба

Више него икад треба.

16. УЧЕНИК

Да, ал мржња ипак влада,

Због неслоге народ страда,

Па и црква наша света

Неслогом је разапета!

УЧИТЕЉИЦА:

Нек вас, децо, то не чуди:

По плоду се дрво суди ...

Речи увек мало значе,

Само дела духом зраче.

17. УЧЕНИК

Не разумем ... Поновите.

Шта сте рекли? Објасните.

УЧИТЕЉИЦА:

Ко год каже “Волим Бога”

А не воли брата свога,

Тај истину не говори,

Грех велики тиме твори.

18. УЧЕНИК

Ал у песми једној нашој

има неко ко нас воли:

Пред престолом Свевишњега

Свети Сава Бога моли,

Бога моли, сузе рони

И овако он говори:

“Род је српски драги Боже,

У последње ове дане

Тешко Теби сагрешио,

Од Тебе се отпадио.

19. УЧЕНИК

Али имај јоште срца

Која Ти се, Боже моле:

То су деца, деца српска,

Она Тебе, Боже воле.

Старији су занемогли,

Срцем својим отежали,

А деца су химне Теби

Понајлепше испојали.

И за њих се, Боже, молим:

- Дај им, Боже, снаге нове

Да обнове цркву српску,

Твоју славу на векове.”

20. УЧЕНИК

Зато сваки Србин прави

Који светог Саву слави

Не речима, него делом,

Свуд по свету нашем целом

Где год крене слогу шири,

Завађену браћу мири,

Иде путем светог Саве,

Вечним путем српске славе.

21. УЧЕНИК

Данас широм белог света,

свугде где се српски збори,

“Ускликнимо Светом Сави”

побожна се песма ори.

Данас свака српска кућа,

уз молитве Богу свете,

Светом Сави свећу пали

и зелене венце плете.

Данас Срби, сви и свуда,

славе једну исту славу:

прослављају светитеља

свога српског - Светог Саву.

22. УЧЕНИК

Где год има српско дете

Венац славе данас плете,

Где се српски пише, збори,

Тамо свећа данас гори.

Где су српске цркве, школе,

Данас српчад Бога моле

Да им пружи руку свету

Да достигну жељну мету.

Славе деца своју славу

Царског сина - Светог Саву.

Лица су им пуна миља,

Јер их Светац благосиља.

23. УЧЕНИК

Нека би нам Бог помого

Да се нађе међу вама

Ко би крено по стопама

Светитеља миротворца,

Смерног слуге свога Творца.

Само тај пут води Богу!

24. УЧЕНИК

Ја ћу увек, где год могу,

Помагати мир и слогу

И служићу тиме Богу.

25. УЧЕНИК

И ја исто! Свети Сава

Нека мој пут обасјава!

УЧИТЕЉИЦА:

Зна ли неко мени рећи

шта би Свети Сава данас

свима нама мого рећи?

26. УЧЕНИК

Он се моли Вишњем Богу

Да нам даде љубав, слогу.

Он позива браћу милу

Да чувају српско славље

И да држе православље.

Да се српски језик шири,

Да се брат са братом мири,

Да се слави српска слава

То нам жели Свети Сава.

27. УЧЕНИК

Из светога сад олтара

Свети Сава проговара:

“Поздрављам те, мој милосни роде,

И шаљем ти свете благослове:

Бог ти дао здравље и весеље

Мира, слоге и братске љубави,

Јер од тога ништа љепше није,

Ни часније нити корисније.

Тијем људство тече спасеније

Код милосног Бога истинитога

А на земљи вјекови кољено

Докле тече сунца и мјесеца;

УЧИТЕЉИЦА:

Тако, децо, тако, мили!

Видим да сте научили

Шта је значај светог Саве

И зашто га деца славе.

28. УЧЕНИК

Није нама било тешко

да додамо и ми нешто

вечној српској нашој слави

нашем оцу Светом Сави.

УЧИТЕЉИЦА:

Сад, кад једно сви мислимо,

Да се Богу помолимо,

Да одамо Њему славу,

Да молимо светог Саву:

29. УЧЕНИК

Свети Саво, учитељу,

И Божији светитељу,

Ти измоли своме роду

Слогу, љубав и слободу.

Бог ће тебе услишити

Па ће браћу измирити,

Да у миру увек славе

Светли празник светог Саве.

СВИ ЗАЈЕДНО

Данас цело Српство његов спомен слави:

Ускликнимо с љубављу светитељу Сави!

ХИМНА СВЕТОМ САВИ

КРАЈ И БОГУ СЛАВА!